Mallory Wanecque

Mallory Wanecque, née l' 26 ed juilet 2006 à Valincyinne (Heuts-d'Franche), ch'est eune acteuse franchoése.

Al aparoait l'prumière foés ach chinéma dins ch' film Chés Pires, sorti in 2022, qui li vaut pusieus pris pour sin intarprétacion. Al jue l' role d'Jackie jone dins l'film ed 2024 L'Anmour ouf pi l'est lonmée pour ch' pris del meilleure révélacion feuminine ach César 2025.

 Biografie 

 Infance pi formacion 
Mallory Wanecque l'est née l' 26 ed juilet 2006 à Valincyinne, dins chés Heuts-d'Franche. Al o fréquinté l'collèche Jules Ferry d'Anzin pis al o suivie es scolarité in baccalauréat ach Lycée Pierre Joseph Fontaine d'Anzin. Un passache d'queques moés car al o rapidemint arréter ses études pour s'consacrer ach chinéma pi in foaire sin métier.

 Carrière 
In 2022, Mallory Wanecque obtint ch' role princhipal dins l'film Chés Pires, ed Lise Akoka pi Romane Gueret, apré eq chés deus réalisatrices l'ont repérée ach cours d'un casting sauvache à Anzin. Al intarprète l'parsonnage d'Lily, eune jone habitante del chité Pablo Picasso à Boulonne-su-Mér, fragilisée pèr l'mort d'sin frère. Che long-métrache o erchu l'pris Un certain regard ach festival d'Cannes 2022. Mallory Wanecque o, quant à al, rimporté l'pris d’intarprétacion feuminine ach festival dech film d'Sarlat, ach festival dech film d'Cosne-su-Loére, ach Festival dech film d'Rome, pis ach Festival dech film d'Cabourg. Al o égalemint té sélectionnée pour chés révélacions pour chés César 2023, pis lonmée pour l'César dech meilleu espoér feuminin.

In 2024, Mallory Wanecque est à l'afike d'troés films : Conme un prinche, comédie dramatique réalisée pèr Ali Marhyar, ech drame Pos d'vagues ed Teddy Lussi-Modeste inchi eq L'Anmour ouf ed Gilles Lellouche, drame romantique présinté in « compéticion ofichiele » lorse del 77e édicion dech Festival d'Cannes, dins lequel al incarne l'adolescince dech parsonnage d'Jackie, jué à l'ache adulte pèr Adèle Exarchopoulos.

 Filmografie 

 Chinéma 
Longs métraches

 2022 : Chés Pires ed Lise Akoka pi Romane Guéret : Lily
 2023 : Conme un prinche d'Ali Marhyar : Melissa
 2024 : Pos d'vagues ed Teddy Lussi-Modeste : Océane
 2024 : L'Anmour ouf ed Gilles Lellouche : Jackie à 15 ans
 2025 : Ech Gang d'chés Amazones ed Mélissa Drigeard
 2025 : Rapaces ed Peter Dourountzis : Ava
 2026 : Hors la loi ed Pauline Bureau : Marie-Claire Chevalier

 Notes pi référinches 

 Loïens intarnètes 

 Ersources erlatives à l'audiovisuel : Allociné · Filmweb.pl · IMDb · Rotten Tomatoes · Unifrance
 Ersource erlative à pusieus donmènes : Metacritic

Catégorie:Acteuse franchoése d'chinéma
Catégorie:Néchinche in juilet 2006
Catégorie:Néchinche à Valincyinne